Tino-Sven Sušić

**Tino Sven Sušić** (rođen 13. februara 1992) jest bosanskogercegovački nogometaš i bivši reprezentativac Bosne i Hercegovine. Nastupa na poziciji veznog igrača. U augustu 2010. godine, pozvan je u belgijsku U-19 reprezentaciju, odigravši dvije utakmice kao zamjena. U to vrijeme je također igrao i prijateljske utakmice za prvi tim Standard Liège. Pored toga je nastavio igrati za U-21 i rezervne sastave ekipe. U početku je imao problema sa prilagođavanjem na poziciju desnog krila koju mu je zadao tadašnji trener Mišo Krstičević. U novembru 2012, postiže svoj prvi gol za Hajduk u kup utakmici protiv gradskoj rivala RNK Splita. Kasnije, u proljetnom dijelu Prve HNL, trener Krstičević ga je počeo koristiti na pozicijama odbrambenog i napadačkog veznog igrača gdje je dokazao da se mnogo bolje snalazi i brzo je postao važan igrač prvog tima.

U aprilu 2013. godine, trener Igor Tudor preuzeo je ekipu Hajduka i koristio je Sušića najviše na poziciji odbrambenog veznog igrača gdje se on pokazao kao najefikasniji. U finalu hrvatskog nogometnog kupa 2013. godine Sušić se pokazao kao najbolji igrač Hajduka u tom trenutku. Proglašen je za igrača utakmice u drugom susretu protiv NK Lokomotive gdje je postigao impresivan pogodak, a kasnije je sa ekipom osvojio kup što je ujedno bila i prva titula u njegovoj karijeri. U prvoj ligi Hrvatske uglavnom je igrao na poziciji isturenog veznog, te je na 26 nastupa postigao tri gola i upisao sedam asistencija.

Sezonu 2015/16, Sušić započinje neočekivano na klupi za rezervne igrače, ali kako je sezona odmicala tako je i on dobivao sve više prostora za igru. Početkom aprila 2016. godine, Sušić postaje kapiten tima u utakmici protiv NK istra kada i postiže dva gola za svoj tim, a meč završava pobijedom Hajduka rezultatom 3-0.

### KRC Genk 
Krajem augusta 2016. godine, Sušić za oko 2 miliona eura prelazi u belgijski klub Genk sa kojim potpisuje trogodišnji ugovor sa mogućnošću produženja na još dvije godine. Sušić je primao godišnju platu u iznosu od 750 hiljada eura, te je izabrao broj 10 na svom dresu. Krajem augusta 2021. godine, Sušić sporazumno raskida ugovor sa Sarajevom i napušta klub.

## Reprezentacija 
Sušić je imao pravo igrati za čak tri seniorske reprezentacije: Belgije, Hrvatske i Bosne i Hercegovine. U oktobru 2013. godine, Sušić potvrđuje da će igrati za reprezentaciju Bosne i Hercegovine. Tadašnji selektor reprezentacije BIH bio je Safet Sušić, ujak Tine Sven Sušića, te je i on svakako imao uticaj na odabir reprezentacije svoga nećaka.

U junu 2014. godine, Sušić je pozvan da zaigra na Svjetskom prvenstvu u Brazilu za reprezentaciju BiH. Upisao je dva nastupa na Svjetskom prvenstvu, te zabilježio jednu asistenciju u meču trećeg kola grupne faze protiv selekcije Irana. BIH završava grupnu fazu kao treća u grupi, te se nije plasirala u daljnji tok takmičenja.

## Statistika 
### Klubovi 
*Ažurirano: 30. august 2016.*

### Reprezentacija 
*Ažurirano: 21. august 2016.*

**Nastupi za reprezentaciju**

## Lični život 
Tino Sven Sušić je sin bivšeg jugoslavenskog internacionalca Seada Sušića i bratić legendarnog fudbalera i trenera Safeta Sušića.

## Nagrade 
 **Hajduk Split**
*Hrvatski nogometni kup (1) : 2013

## Reference 
## Vanjski linkovi 
* Profil na *transfermarkt.de*

Kategorija:Rođeni 1992.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometaši
Kategorija:Nogometaši Hajduka
Kategorija:Nogometaši Sarajeva
Kategorija:Nogometaši Tuzla Cityja
Kategorija:Nogometaši Maccabi Tel Aviva
Kategorija:Nogometaši Genka
Kategorija:Nogometaši VVV-Venloa
Kategorija:Nogometaši Standard Liègea
Kategorija:Igrači na Svjetskom prvenstvu u nogometu 2014.
Kategorija:Bosanskohercegovački sportisti 21. vijeka
Kategorija:Sportisti iz Sarajeva